Klasika je len jedna a štandardné domáce drevené alebo plechové udiarne, kde proces údenia prebieha tradičným spaľovaním dreva a stúpaním dymu hore, sú jedinečné. Odborník a skutočný „fajnšmeker“ pozná, ako bola daná potravina údená. Avšak elektrické udiarne sa kvalitou dokážu so starou klasikou rovnať, pretože hoci je technológia iná, princíp údenia nezmeníte a ten je rovnaký. Vo väčšine prípadov elektrické udiarne spaľujú drevené brikety, piliny, granuláty, štiepku alebo pelety, ktoré sú vyrobené z rôznych druhov dreva. Dym rovnako tak stúpa hore a potraviny uzavreté v udiarni sú vystavené procesu údenia teplým, horúcim alebo studeným dymom. Regulácia je omnoho jednoduchšia. Pri tých najlepších dokážete dokonca nastaviť teplotu a čas údenia – ide o automatické udiarne. Veľmi nápomocným je práve termostat a ďalšie prvky. Záleží tak od preferencie. Udiareň je možné si postaviť aj svojpomocne.\r